b'\n_START_ARTICLE_\nJuan Manuel Santos\n_START_SECTION_\nPresidenttikausi\n_START_PARAGRAPH_\nSantos sanoutui irti mahdollisuuksista rauhanneuvotteluihin FARCin kanssa p\xc3\xa4iv\xc3\xa4 sen j\xc3\xa4lkeen, kun Bogot\xc3\xa1ssa oli r\xc3\xa4j\xc3\xa4ht\xc3\xa4nyt autopommi. Mik\xc3\xa4\xc3\xa4n taho ei ilmoittautunut iskun tekij\xc3\xa4ksi. Kautensa alussa Santosin uusi hallitus otti et\xc3\xa4isyytt\xc3\xa4 edelt\xc3\xa4j\xc3\xa4\xc3\xa4ns\xc3\xa4 ihmisoikeuskysymyksiss\xc3\xa4 aloittaen keskustelun ihmisoikeusj\xc3\xa4rjest\xc3\xb6jen kanssa ja s\xc3\xa4\xc3\xa4ti lakeja, joilla pyrit\xc3\xa4\xc3\xa4n turvaamaan konfliktin uhrien asema. Silti ihmisoikeusaktivistien, ammattiliittojen, afro-kolumbialaisten ja alkuper\xc3\xa4isv\xc3\xa4est\xc3\xb6n turvallisuus on Washington Office on Latin American mukaan paikoin vaarassa. Sen mukaan hallitukselta vaaditaan lis\xc3\xa4\xc3\xa4 toimia, jotta n\xc3\xa4iden ryhmien turvallisuus voidaan taata. Santosin kaudella Kolumbia ja Venezuela ovat l\xc3\xa4mmitt\xc3\xa4neet suhteensa uudelleen.'